### Beslutningstema

I denne sag orienteres om status for uheldsudviklingen i Tønder Kommune i 2021 og om foreløbig status for 2022.

### Historik

I november 2022 godkendte Kommunalbestyrelsen en ny Trafiksikkerhedsplan for Tønder Kommune for perioden 2021 - 2030. I Trafiksikkerhedsplanen er udvalgt fem fokusområder, hvor der direkte kan måles på udviklingen i antallet af alvorlige personskader.

### Sagsfremstilling

For at følge udviklingen i antallet af alvorlige personskader i forhold til den besluttede målsætning og fokusområderne i trafiksikkerhedsplanen udarbejdes årligt en status på udviklingen.

Sideløbende med udarbejdelsen af den nye trafiksikkerhedsplan, blev der udarbejdet en status for 2021. I 2021 blev én blev dræbt, og otte personer kom alvorligt til skade på vejene i Tønder Kommune. I forhold til 2020 var det et fald på seks færre alvorlige personskader, og det samlede antal personskader lå under den beregnede målsætning for 2021. Også i 2021 er andelen af lette trafikanter høj. I alt var seks ud af ni alvorlige personskader en let trafikant. I forhold til fokusområderne var fokusområdet "lette trafikanter" det eneste fokusområde, hvor antallet af alvorlige personskader ikke opfyldte målsætningen. I bilaget fremgår udviklingen i 2021 for de enkelte fokusområder.

De meget foreløbig tal for 2022 viser, at antallet af alvorlige personskader ikke er faldet i 2022. Èn er dræbt og ni er kommet alvorligt til skade. . Opgørelsen viser, at fire ud af ni alvorlige personskade var en let trafikant. Der er således ikke sket et fald i antallet af alvorlige personskader fra 2021 til 2022. Men antallet af alvorlige personskader ligger forsat under den beregnede målsætning for 2022.

Den endelige opgørelse for 2022 foreligger medio 2023, og forvaltningen vil derefter opdatere oplysningerne i forhold til fokusområderne.

### Fagchefen for Plan og Udvikling indstiller,

at Teknik og Miljøudvalget tager orienteringen til efterretning.

### Beslutning

Orienteringen taget til efterretning.